Agtergrond van die Skool -
'n Gebalanseerde skool daar te stel waar die hoogste opvoedingstandaarde gehandhaaf word sodat afgeronde leerders vir die samelewing voorberei kan word.
Is gegrond op Christelike waardes en deur alle rolspelers te betrek, die potensiaal van leerders holisties (akademies, sport, kultuur, lewensvaardigheid) te bevorder deur die optimale gebruik van menslike, finasiële en fisiese hulpmiddels.
Op 19 April 1922 word die skool met 38 leerders, net standerd sesse en twee tydelike onderwysers, mnr J.D.Grundlingh en me Nellie Chessworth, geopen. Mnr Van der Lingen, die inspekteur, het voorlopig as hoof waargeneem. Die naam van die skool was die "Afrikaanse Medium Hoërskool" – later kortweg "Die Medium" genoem. Die skool is gehuisves in die ou kerkie wat op die hoek van Potgieter- en Van Riebeeckstraat gestaan het.
In November 1926 is die huidige ontwerp van die wapen aanvaar. Die wapen is 'n simbool van krag wat gesimboliseer word in die leuse: "Sapientia vis vera" – wysheid is ware krag. Die leuse is voorgestel deur mnr P.M. van der Lingen, die medestigter van die skool.